**Метод свођења података на делове пословних субјеката различите територије** **НСТЈ 1 (Србија – север и Србија – југ) или области делатности** **КД (2010)**

С циљем што мањег оптерећивања извештајних јединица, али и ради смањења трошкова истраживања, подаци су прикупљени за пословни субјект као целину. У току обраде података, за пословне субјекте са деловима, збирни подаци за пословни субјект у целини распоређени су по његовим деловима који су дефинисани различитом територијом НСТЈ 1 или облашћу КД (2010). У ту сврху коришћени су подаци:

(I) Месечног истраживања о запосленима и о зарадама запослених (РАД-1) и Полугодишњег истраживања о запосленимa и о зарадама запослених (РАД-1/П),

(II) подаци СПР-а.

(I) На основу података (РАД-1) и (РАД-1/П) за референтну годину, идентификоване су извештајне јединице које имају организационе делове (локалне јединице) на различитим територијалним нивоима или које обављају делатност која се на нивоу области КД (2010) разликује од претежне делатности пословног субјекта. На основу поменутих истраживања, израчунате су структуре (коефицијенти) које су коришћене за распоређивање укупних трошкова рада, броја запослених и часова рада према месту рада и области делатности:

1. Структура броја запослених у пуном радном времену је коришћена за дистрибуцију вредности варијабли А11, B11 и C11.
2. Структура броја запослених у непуном радном времену је коришћена за дистрибуцију вредности варијабли А12, B12 и C12.
3. Структура бруто зарада запослених је коришћена за дистрибуцију вредности варијабле D11111.
4. Структура бонуса је коришћена за дистрибуцију вредности варијабле D11112.
5. Структура броја запослених је коришћена за дистрибуцију вредности варијабли D1113, D1114, D1211, D1212, D1221, D1222, D1223, D1224, D2, D3, D4 и D5.

(II) За пословне субјекте који нису обухваћени истраживањима РАД-1 и РАД-1/П структуре су израчунате на основу података о броју запослених из СПР-а и дистрибуција свих варијабли вршена је према тој структури.

**Табела.** Пример структуре према којој је вршена дистрибуција вредности добијених за пословни субјект у целини, према територијалним нивоима и области КД (2010)

|  |  |  |  |  |  |
| --- | --- | --- | --- | --- | --- |
| Пословни субјекти са деловима  | Извор | Делови | НСТЈ 1 | Област КД (2010) | Учешће (%) |
| броја запослених  | бруто зарада запослених  | запослених с пуним радним временом | запослених с непуним радним временом  | бонуси |
| 1 | (I) РАД | 1 | RS1 | 47 | 0,8350246 | 0,8719394 | 0,8350246 | 0,8350246 | 0,8719394 |
| 1 | (I) РАД | 2 | RS2 | 01 | 0,0147869 | 0,0109559 | 0,0147869 | 0,0147869 | 0,0109559 |
| 1 | (I) РАД | 3 | RS2 | 46 | 0,0201508 | 0,0152762 | 0,0201508 | 0,0201508 | 0,0152762 |
| 1 | (I) РАД | 4 | RS2 | 47 | 0,1300377 | 0,1018285 | 0,1300377 | 0,1300377 | 0,1018285 |
| 2 | (I) РАД | 1 | RS1 | 29 | 0,8905592 | 0,8624048 | 0,8904275 | 1 | 0,8624048 |
| 2 | (I) РАД | 2 | RS2 | 29 | 0,1094408 | 0,1375952 | 0,1095725 | 0 | 0,1375952 |
| 3 | (II) СПР | 1 | RS1 | 22 | 0,5862069 | 0,5862069 | 0,5862069 | 0,5862069 | 0,5862069 |
| 3 | (II) СПР | 2 | RS1 | 23 | 0,4137931 | 0,4137931 | 0,4137931 | 0,4137931 | 0,4137931 |